section_heading: Povijest
paragraph_text: Naselje je rimskog podrijetla o čemu svjedoče ostaci antičke vile i velika količina antičkih crijepova, žara i keramike. Nedaleko naselja nalazi se romanička crkvica Sv. Martina koja je do 1887. g. bila župna crkva, a do šezdesetih godina 20. st. služila kao grobna kapela. U blizini se nalaze zaseoci Pizin i Gradiška koji su odavno depopulirali, te su sada nastanjeni samo u ljetnim mjesecima.